《玉笙谣为铁门笙伶周奇赋》
元代·张雨

我有紫霞想，爱闻白玉笙。县匏比竹无灵气，昆邱采此十二茎。

凤咮衔明珠，凤翼排素翎。金华周郎妙宫徵，子晋仙人初教成。

月下吹参差，群雏亦和鸣。缑氏山头白云起，七月七日来相迎。

长谢时人一挥手，飘下满空鸾鹤声。

作者简介：张雨（1283～1350）元代诗文家，号句曲外史，道名嗣真，道号贞居子曾从虞集受学，博学多闻，善谈名理。诗文、诗文、书法、绘画，清新流丽，有晋、唐遗意。年二十弃家为道士，居茅山，尝从开元宫王真人入京，欲官之，不就。